b'\n_START_ARTICLE_\nMartini (c\xc3\xb2ctel)\n_START_SECTION_\nVariacions\n_START_PARAGRAPH_\nA m\xc3\xa9s del Vodka Martini, hi ha diverses variacions de la recepta, com: - el Martini dol\xc3\xa7, en qu\xc3\xa8 se substitueix el vermut sec per vermut vermell i es decora amb una cirera confitada; - el Perfect Martini (Martini perfecte), compost de 5.5 cl de ginebra, 1.0 cl de vermut sec i 1.0 cl de vermut vermell, decorat amb pell de llimona o una cirera al marrasquino (confitada). - el Gibson, un martini servit amb una o dues cebetes perla en comptes de la cl\xc3\xa0ssica oliva.\n_START_SECTION_\nHist\xc3\xb2ria\n_START_PARAGRAPH_\nEl Martini sembla haver estat creat cap a 1910. El seu nom podria derivar del Sr. Martini, cap de barra de la sala Knickerbocker Club de Nova York a la primera d\xc3\xa8cada del segle XX. Una altra teoria ho relaciona amb un Sr Mart\xc3\xadnez, que va poder inventar el c\xc3\xb2ctel en un bar de Boston, a la fi del segle XIX. Tamb\xc3\xa9 pot derivar de la marca de vermut Martini&Rossi, que exportaven els seus productes als Estats Units molt abans que el c\xc3\xb2ctel exist\xc3\xads._NEWLINE_Existeixen nombroses an\xc3\xa8cdotes o llegendes relacionades amb el Martini. Quan es va derogar la Llei seca nord-americ\xc3\xa0, el recentment elegit president Franklin Delano Roosevelt va preparar un Martini sec a la Casa Blanca per oficialitzar el mandat; anys despr\xc3\xa9s, a la Confer\xc3\xa8ncia de Teheran de 1943, el mateix Roosevelt li va preparar un Martini a Stalin, qui va opinar que \xc2\xabrefreda m\xc3\xa9s l\'est\xc3\xb3mac que una altra cosa\xc2\xbb, opini\xc3\xb3 desmentida per la seva successor, Nikita Khrusxov, que despr\xc3\xa9s de beure un d\'especialment fort va dir que era \xc2\xabla m\xc3\xa9s letal de les armes nord-americanes\xc2\xbb._NEWLINE_S\xc3\xb3n tamb\xc3\xa9 diverses les teories i llegendes sobre les proporcions exactes del Martini. Es diu que el primer ministre brit\xc3\xa0nic Winston Churchill era conegut per preferir un Martini sec al qual \xc2\xabmostrava\xc2\xbb, sense afegir, el vermut. Tamb\xc3\xa9 es diu que Ernest Hemingway agradava d\'una alta proporci\xc3\xb3 de ginebra (15 a 1), en comptes de la barreja cl\xc3\xa0ssica (8 a 2)._NEWLINE_\xc3\x89s tamb\xc3\xa9 coneguda la discussi\xc3\xb3 sobre la manera de preparaci\xc3\xb3 del Martini, representada en la cultura popular a la figura de James Bond, el personatge del novel\xc2\xb7lista angl\xc3\xa8s Ian Fleming, qui en totes les seves pel\xc2\xb7l\xc3\xadcules, quan demana la seva beguda preferida, afegeix: \xc2\xabagitat, no remogut\xc2\xbb, el que s\'anomena en rigor un "Bradford". W. Somerset Maugham va declarar d\'altra banda que "un Martini ha sempre ser remogut, no agitat, de manera que les mol\xc3\xa8cules descansin sensualment unes sobre les altres\xc2\xbb. La difer\xc3\xa8ncia entre barrejar o agitar el c\xc3\xb2ctel \xc3\xa9s realment indistingible, i l\'elecci\xc3\xb3 d\'un o altre m\xc3\xa8tode recau en la creen\xc3\xa7a que, d\'alguna manera, la beguda es veu afectada per la manera de preparaci\xc3\xb3._NEWLINE_La seva popularitat \xc3\xa9s tal que ha donat nom a la copa m\xc3\xa9s universal pels c\xc3\xb2ctels, de forma triangular, que es denomina copa de martini o de c\xc3\xb2ctel.'